text: [{"text_idx": "#000001", "text": "Enn eitt flogfelag vi\u00f0 'Atlantic' i\u0301 navninum s\u00e6r nu\u0301 dagsins ljo\u0301s - frammanundan kappast f\u00f8royska tjo\u0301\u00f0arflogfelagi\u00f0 um uppmerksemi vi\u00f0 Virgin Atlantic og Norse Atlantic"}, {"text_idx": "#000002", "text": "Alt bendir a\u0301, at f\u00f8roska tjo\u0301\u00f0arflogfelagi\u00f0 Atlantsflog, i\u00f0 kallar seg Atlantic Airways u\u0301ti i\u0301 heimi, f\u00e6r uppaftur st\u00f8rri kapping fra\u0301 flogfel\u00f8gum, sum eisini hava \u2018Atlantic\u2019 i\u0301 si\u0301num navni."}, {"text_idx": "#000004", "text": "Og i\u0301 vikuni bo\u0301rust so ti\u0301\u00f0indi um eitt ny\u0301tt flogfelag, sum fer at bjo\u0301\u00f0a bi\u0301ligar fer\u00f0ase\u00f0lar til flogfer\u00f0ir tv\u00f8rtur um Atlantshav. Fly Atlantic er navni\u00f0 a\u0301 ny\u0301ggja flogfelagnum, sum hevur heimsta\u00f0 i\u0301 Belfast i\u0301 Nor\u00f0uri\u0301rlandi, skrivar CNN."}, {"text_idx": "#000005", "text": "\u00c6tlanin hja\u0301 Fly Atlantic er at fara undir regluligar flu\u0301gvingar i\u0301 2024."}, {"text_idx": "#000006", "text": "Talan er um ein truplan markna\u00f0, sum fleiri flogfel\u00f8g fyrr hava brent seg a\u0301. Korona farso\u0301ttin elvdi eitt nu\u0301 til at Norwegian ma\u0301tti gevast vi\u00f0 trans-atlantisku flu\u0301gvingini, og i\u0301slendska Wow Air fo\u0301r eisini a\u0301 hu\u0301sagang i\u0301 2019. Eisini onnur flogfel\u00f8g hava brent seg vi\u00f0 at bjo\u0301\u00f0a bi\u0301ligar fer\u00f0ir um Atlantshav."}, {"text_idx": "#000008", "text": "At byrja vi\u00f0 ver\u00f0ur flogi\u00f0 vi\u00f0 seks sm\u00e6rri flogf\u00f8rum \u2013 helst Airbus A321 ella Boeing 737 MAX. \u00c6tlanin er at vi\u0301\u00f0ka um flotan upp i\u0301 18 flogf\u00f8r tey fyrstu fy\u0301ra a\u0301rini, skrivar CNN."}, {"text_idx": "#000009", "text": "I\u0301 l\u00f8tuni ber ikki til at flu\u0301gva um Atlantshav u\u0301r Belfast, og ta\u00f0 er ein av ors\u00f8kunum til, at fo\u0301lkini handan Fly Atlantic valdu at sta\u00f0seta seg i\u0301 nor\u00f0uri\u0301rska h\u00f8vu\u00f0ssta\u00f0num eftir at hava kanna m\u00f8guleikarnar fyri at bru\u0301ka a\u00f0rar floghavnir i\u0301 Bretlandi og I\u0301rlandi. \u00c6tlanin nu\u0301 er at menna floghavnina i\u0301 Belfast til ein \u201chub\u201d fyri teirra trans-atlantisku t\u00e6nastu."}, {"text_idx": "#000010", "text": "Flogfelagi\u00f0 hevur longu skrivstovu a\u0301 flogv\u00f8llinum, og ma\u0301li\u00f0 er eitt nu\u0301 at skapa 1.000 arbei\u00f0spla\u0301ss, skrivar CNN."}]